Adapters | Computer Hardware Reviews - ThinkComputers.org
Tag Archive: Adapters, EK, EK Waterblocks, EK-HD, EKWB, Tubes, Watercooling EK-HD Tubes And Adapters Released DAG 103: Covid-19 eis talle in Kaapse aftree-oorde | Netwerk24
Deur Verslagspan 07 Julie 2020 06:02
Dit is dag 103 van die nasionale staat van inperking.
Nadat 8 971 nuwe gevalle Maandag in Suid-Afrika aangemeld is, is minstens 205 721 mense reeds positief getoets.
Die regulasies vir kontak- en niekontaksport, biblioteke, argiewe, museums, galerye, filmteaters en teaters is Maandagaand in die Staatskoerant afgekondig. Lees meer: Regulasies vir sport en kultuur bekend
07 Jul. 22:08:53
Só gaan die res van die leerlinge terug skool toe
Angie Motshekga, minister van basiese onderwys, het Dinsdag nuwe regulasies vir die terugkeer van die oorblywende leerlinge na skole in die Staatskoerant gepubliseer.
Leerlinge in gr. R, gr. 6 en gr. 11 was Maandag weer op die skoolbanke, terwyl leerlinge in gr. 7 en matrieks reeds ’n maand gelede teruggekeer het.
Die gefaseerde terugkeer van leerlinge en onderwysers is soos volg:
07 Jul. 21:29:10
eNCA-man dood aan Covid-19
Michael “Mike” Wilson, ’n grafiese kunstenaar by die nuuskanaal eNCA is dood aan Covid-19.
“Hy is op 30 Junie in die hospitaal opgeneem met Covid-19-simptome nadat hy moontlik aan die virus blootgestel is.
"Sy toetsuitslae het op Donderdag, 2 Julie bevestig dat hy wel Covid-19 het.
"Hy is Maandag in die hospitaal dood," het eNCA in ’n verklaring gesê.
Volgens Jody Jacobs, bedryfsbestuurder by eNCA, het Mike in Augustus 2006 by die nuuskanaal in Johannesburg aangesluit.“
Hy sal onthou word vir sy droë sin vir humor en sy aangename geaardheid. Sy teenwoordigheid in die nuuskantoor sal gemis word.
"Ons gedagtes is saam met sy verloofde, Reinette, familie en vriende in hierdie moeilike tyd,” het Jacobs gesê.
07 Jul. 20:30:07
07 Jul. 20:14:50
Covid-19 eis talle in Kaapse aftree-oorde
Meer as 24 mense is die afgelope ruk in Kaapse aftreeoorde aan Covid-19 dood.
By die Oude Westhof-aftreeoord in Bellville was daar onlangs ’n groot uitbreking van die siekte en is 14 inwoners dood.
Al die personeellede wat positief getoets is, het egter herstel, sê ’n woordvoerder van die aftreeoord by navraag.
By Huis Ebenhaeser in Cloetesville, Stellenbosch, is 11 inwoners dood, 39 inwoners het herstel en 18 wag op die uitslag van hul toetsresultate, sê Ciunza Lukusa Valdaise, bestuurder van die tehuis.
46 is tot dusver positief getoets.
07 Jul. 18:46:35
Brazilian President Jair Bolsonaro said he tested positive for the coronavirus, after months of playing down the severity of the virus which he has called a ‘little flu’ https://t.co/I8bBuuiajT pic.twitter.com/5HyXgaL2MT
Jair Bolsonaro, Brasilië se president, is positief vir Covid-19 getoets nadat hy die erns van die virussiekte maande lank misken het.
Hy het sy diagnose self op televisie bekend gemaak.
"Almal het geweet dat 'n groot deel van die nasie uiteindelik daardeur geraak sou word. Dit was positief vir my," het hy gesê.
Volgens Bolsonaro het hy Sondag olik gevoel en sy toestand het Maandag versleg. - CNN
07 Jul. 18:40:36
Premier van Noordwes toets positief
Job Mokgoro, premier in die Noordwes, het Dinsdag op ’n virtuele vergadering van die provinsiale uitvoerende raad bekend gemaak dat hy positief vir die koronavirus getoets is
“Premier Mokgoro het gister (Maandag) die Covid-19-toets ondergaan ná die dood van Mothibi Gordon Kegakilwe, LUR vir samewerkende regering, menslike nedersettings en tradisionele sake.
“Hy het vandag die resultate gekry wat bevestig dat hy positief getoets is vir die virus,” het Vuyisile Ngesi, die premier se woordvoerder, Dinsdag gesê.
Volgens Ngesi het die 72-jarige Mokgoro geen ander simptome getoon behalwe dat hy gehoes het nie. Die premier sal sy pligte voortsit terwyl hy in isolasie is.
07 Jul. 16:18:49
Gesondheidswerkers in Gauteng sterf
Vyf gesondheidswerkers in Gauteng is sedert die begin van die staat van inperking aan Covid-19 dood, sê Bandile Masuku, Gautengse LUR vir gesondheid.
Hy het Dinsdag in Midrand gepraat by ’n prysuitdeling vir gesondheidswerkers wat in die voorste linies teen die dodelike virus veg. 13 gesondheidswerkers is vereer.
07 Jul. 16:14:38
#BREAKING Coronavirus deaths in Europe pass 200,000: AFP tally pic.twitter.com/KObJx0CwGf
07 Jul. 15:14:26
Amptenare van gesondheidsdepartement toets positief
Vier amptenare van die departement van gesondheid is positief getoets vir Covid-19.
Onder die vier is een werknemer van die minister se kantoor en drie departementele werkers.
Die departement sê die werknemers was nie in kontak met dr. Zweli Mkhize, minister van gesondheid, of sy adjunk, dr. Joe Phaahla, nie.
07 Jul. 15:08:47
70% van Amerikaners vertrou eerder goewerneurs as Trump
Sewe uit tien Amerikaners sê hulle vertrou hul onderskeie goewerneurs om besluite te maak oor die heropening van die ekonomie en nie vir pres. Donald Trump nie.
Dit is die gevolgtrekking van 'n peiling wat deur NBC News gedoen is.
Tot 55% van Amerikaners is heeltemal ontevrede oor die wyse waarop Trump die pandemie bestuur het, volgens die peiling.
‘Moeilik vir ’n drukkie-juffrou’
Kaapstad gee R20 m. om kwesbares te help